61 
tabte denne Interesse sig inden kort Tid, saa at hverken den 
Frygt eller de Forhaabninger, som knyttedes til den, gik i Op- 
fyldelse.. Hvad kunde Grunden være til dette Phænomen? 
Det er allerede en oftere fremsat Bemærkning, at Strauss i 
sit ovenmeldte Værk nærmest kun havde sammenfattet, fuldstæn- 
diggjort, tilspidset Resultaterne af de hidtil førte” kritiske Under- 
søgelse om den evangeliske Historie og ført dem tilbage til een 
Grundtanke. Unægteligen var dette udført med et Mesterskab i 
Form og Fremstilling, som maatte anerkjendes baade af Venner 
og Modstandere. Men dette forklarer dog ikke, hvorledes det 
var muligt, at hiint Værk kunde 'fremkalde saa store Bevægelser, 
som derved foranledigedes. Det bedst udførte Parti af Bogen 
var Efterviisningen af de virkelige eller tilsyneladende Afvigelser 
og Modsigelser, som de evangeliske Beretninger frembyde. Allige- 
vel erkjendte man almindetigen, at Kritikerens Skarpsindighed 
var i mange Tilfælde her udartet til en Spidsfindighed, som, 
anvendt paa andre historiske Mindesmærker, vilde have aldeles 
forfeilet sin Hensigt. Ogsaa tidligere vare de vigtigste af disse 
Differentser blevne paapegede, men havde ikke ført videre end 
til Indrømmelsen af, at de evangeliske Referenter ikke havde 
alle staaet i samme Forhold til de Begivenheder, hvorom de 
meddeelte Beretning, eller ikke alle været lige godt underrettede, 
ja, at muligen enkelte Dele af det evangeliske Stof virkelig fandt 
sin maturligste Forklaring under Synspunktet af det Mythiske. 
Hvorledes kunde da den dristige Anvendelse, som Strauss gjorde 
af disse Phænomener, finde saa stort Bifald hos mange af hans 
Samtidige? I hans Skrift lod der sig paavise mange Ufuldkom- 
menheder, Overdrivelser, Feilslutninger, urigtig Exegese, tynde 
Årgumenter etc. Uagtet Forfatteren afholder sig fra frivol Spot, 
føler man sig dog frastødt ved den Lyst, der forraader sig i 
hele Værket, til at afklæde Christendommen al dens Idealitet. 
Hvori kunde da den Tilfredsstillelse søges, som saa Mange fandt 
i dette Værk? Vi feile neppe ved at henpege til den Stad- 
fæstelse, hvilken Alle, som deelte de Straussiske Forudsætninger, 
